Nelani van Zyl - Trou Fotograaf in die Wes-Kaap - Mooi Troues
Nelani van Zyl is 'n Kaap gebaseerde troue en leefstyl fotograaf. Na 'n kans ontmoeting met 'n trou fotograaf 10 jaar terug het Nelani haar eerste troue afgeneem en soos hulle sê, die res is geskiedenis. Die gogga het behoorlik gebyt, en vandag, na 10 jaar en meer as 250 troues neem sy steeds troues af, nasionaal en internasionaal.
Nelani het 'n groot liefde vir fotografie en 'n nuuskierigheid en liefde vir stories van kleins af gekoester. Nelani is 'n gemaklike mense wat sommer vinnig-vinnig die mees huiwerigste bruidegom (en bruid) totaal en al op hulle gemak kan laat voel. Sy werk meestal met natuurlike lig wat haar die vryheid gee om te fokus op die dag, die paartjie, hulle storie en al die mooi oomblikke tussen in.
Sy het 'n groot liefde vir die natuur, en aardse elemente kan dikwels in haar werk gesien word. Sy huil by elke troue en leef haar ten volle in 'n trou dag in.